Prin cântecele mele 


1/1. Prin cântecele mele, 
Te-am înălţat, Isuse, 
şi-am arătat, prin ele, 
comorile-[i nespuse! 


1/2. Am arătat credinţa 
născută din Scriptură, 
şi-am spus de stăruința 
în dreapta-nvăţătură! 


2/1. Am arâtat iubirea 
cerească de la cruce, 
ce naşte mântuirea 
şi harul ce-l aduce! 


2/2. Am arătat puterea 
ce-o ai-şi noua viaţă, 
Isus, prin învierea 
din sfânta Dimineaţă! 


3/1. Am arâtat divina 
şi minunata cale 
ce duce în lumina 
orânduirii Tale! 


3/2. Am aratat Mireasa, 
Biserica iubită, 
cea una şi frumoasa, 
spre nunta pregătită! 


4/1. Am arătat Cuvântul 
ce-ai spus de-a Ia venire, 
când ai lăsat pământul, 
nălţându-le-n mărire. 


4/2. Am arătat că este 
o viaţă viitoare 
pe-a harurilor creste 
şi-al păcii sfinte Soare! 


5/1. Am arâtat curată 
a slavei armonie, 
spre Dumnezeu ca Iată, 
Isuse, dar şi [ie! 


5/2. Prin cântecele mele, 
am vrut să fac lumină 
de-aici de jos spre stele, 
spre [ara la divină! 


